
MESAĜO AL LA BRAZILAJ ESPERANTISTOJ 


Antaŭnelonge vizitis nin S-ro Ivica Ŝpoljarec (Ŝtef), funkciulo de Interna- 
cia Kultura Servo, el Zagreb, Jugoslavio, kaj kunaŭtoro de la nuntempe furora 
"Zagreba Metodo". Pri tiu Ci temo, li eĉ prelegis en la sidejo de BEL la 26-an 
de majo de la kuranta jaro kaj,la 2-an de junio, pri "Hodiaŭa Jugoslavio". Poste, 
li entreprenis tutsolan vojaĝon al Bolivio kaj Peruo kaj tra diversaj brazilaj 
ŝtatoj. La 8-an de aŭgusto, antaŭ lia reveno al Jugoslavio, li denove vizitis 
nin kaj tiam li registris, en nia vizitlibro, la ĉi-suban belegan mesaĝon al la 
brazila esperantistaro: 


"Post 3-monata vagado tra Brazilo, Bolivio kaj Peruo, mi 
konstatas ke mi fakte malkovris novan, mirakle belan kaj inte- 
resan mondon por mi mem. Kaj multe pli ol la fakto ke mia mondo 
pligrandiĝis,gravas ke ĝin plenigas sinceraj amikecoj de brazi- 
laj geesperantistoj: el Manaus, Belem, Fortaleza, Recife, Salva 
dor, Brasilia kaj Rio de Janeiro. 

Kvankam mi baldaŭ forvojaĝos hejmen, mi konscias ke ĉi tie 
mi lasos parton de mia mio, kun ĉiuj profundaj emocioj, sentoj, 
amikecoj, vidaĵoj kaj konatiĝoj naskiĝitaj dum la restado kaj 
vagado tra via lando. 

Pli ol ĉio, mi dankas al ĉiuj kiuj senpretende donacis al mi 
parton de sia vivo-tempo kaj domo, kiuj helpis al mi realigi la 
Vojaĝon, kaj kunkrei amikecon. 

Al vi ĉiuj kiuj restas en "mia nova mondo", kaj laboras 
per kaj por internacia lingvo, mi elkore deziras bonan sanon kaj 
kontenton en la vivo kaj laboro. 

Konsciu ke vi havas novan amikon! 





Rio de Janeiro, 8.8.84 Ivica Ŝpoljarec -(Ŝtef) 

III SUDBRAZILA RENKONTIĜO DE ESPERANTO - La Guberniestro de Santa Catarina, 
D-ro Esperidiao Amin, estos la patrono de la III Sudbrazila Renkontiĝo de Espe- 
ranto, kiu okazos en FlorianOpolis, Santa Catarina, de la 16-a ĝis la 18-a de 
novembro (Pliaj informoj ĉe Associação Esperantista de Santa Catarina, Praça 15 
de novembro, 21 sala 402, 88.000-Florianópolis, SC). 


GAŬĈA RENKONTIĜO - De la 7-a ĝis la 8-a de septembro okazos, en Porto Ale- 
gre, RS, la II-a Gaŭca Renkontiĝo de Esperanto. En la programo, enestas diversaj 
interesaj prelegoj (Pliaj informoj Ce ESPA, Rua dos Andradas 1137 s/1704, Porto 
Alegre, RS). 





I SEMAJNO SPIRITISTA-ESPERANTISTA DE BANGU - De la 26a. de aŭgusto ĝis la 
l-a de septembro,okazis, sub la auspicio de Esperanto-Grupo Ismael Gomes Braga 
(Rua Silva Cardoso, 673, Bangu, 21.810-RIO DE JANEIRO, RJ) la Unuan Semajnon 
Spiritistan-Esperantistan de Bangu kun pluraj interesaj prelegoj de Celso Mar- 
tins, Dĉlio P. de Souza, Haroldo Silva, Paulo Andrade dos Santos, Alfredo Ara- 
gon, Chersoneso Galvão kaj Nelson P. de Souza. 


SÃO ROQUE ESPERANTO-KLUBO - La 5-an de aŭgusto estis fondita São Roque Es- 
peranto-Klubo, en Sao Roque, Sao Paulo, kiam okazis prelego de Prof. Elvira Fon 
tes, de "Associação Paulista de Esperanto", pri "Esperanto kaj ĝia kreinto". 


PRELEGO ĈE ROTARY - Nia S-ano Josĉ Rabello de Paula, la 8-an de aŭgusto, 
prelegis pri Esperanto antaŭ proksimume 50 membroj de Rotary Club da Tijuca (kvar 
talo de Rio), ĉe Tijuca Tênis Clube. 


ESPERANTISTA DIMANĈO - Sub la iniciato de S-ano Augusto Marques de Freitas, 
okazos en Valença, RJ, la 16-an de septembro, la "Esperantista Dimanĉo". En la 
programo oni antaŭvidas inaŭguron de ekspozicio pri E-o, kunfratiĝan tagmanĝon, 
prelegon kaj radiprograman intervjuon (Pliaj informoj ĉe Centre Espirita de Va- | 
lenga, Praga 15 de novembro, 632, 27.600-VALENCA, RJ). 


DUMVIVA MEMBRO-AKIRASOCIO - Dumviva membriĝo al UEA ŝajnas utopio por 998 
de la esperantistoj. Fakte gi kostas altegan sumon. Sed nun tio fariĝis pli fa- 
cila, se vi aliĝas al la Dumviva Membro-Akirasocio kiun organizas S-ano George 
Otto Vaske( Rua Esperanto s/n9, 95760-KAI, RS). 


PARANA INFORMILO - Jus aperis la unua numero de tiu informilo, eldonita de 
Paranã Esperanto-Asocio (Rua Dr. Murici, 542 s/1201-1202, Curitiba, PR). La bul 
teno estas klare presita kaj zorge redaktita de Itacir Luchtemberg. 


KLARIONO - estas la titolo de la informbulteno de Associação Alagoana de 
Esperanto (Av. Fernando Lima, Farol, 57.000-MACEIÓ, AL) kiu, interalie, infor- 
mas nin pri la sinteno de la ŝtata guberniestro Divaldo Suruagy rilate al la 
internacia lingvo ("A confraternizagao universal ĉ a grande aspiração da huma- 
nidade. E o esperanto é o instrumento mais eficaz à conquista desse objetivo 
maior"). 

NOVAJ KURSOJ - La l1l-an de aŭgusto, komenciĝis novaj enklasaj kursoj en la 
sidejo de BEL. Al la baza kurso, gvidata de Prof. May Bjeleveld, aliĝis 10 ler- 
nantoj kaj al la Perfektiga, gvidata de Prof. Josĉ Bonifacio, aliĝis 9 lernantoj. 


VIZITO DE ANGLA SAMIDEANO — La 18-an de aŭgusto, vizitis nin S-ro John 
Green Soef, angla samideano, loĝanta en Londono. Tiam, li registris siajn impre 
sojn en nia vizitlibro: "Estas tre agrable trovi Ĉi tiun koran gastamon en lan- 
do en kiu mi antaŭe konsideris min tute fremda. Kia mirige kaj bonege estas la 
afero esperanta! Mi kore dankas la esperantistojn de Rio pro la afablo kiun mi 
trovis, kaj deziras al ili bonan sukceson en la daŭrigado de la movada laboro". 


PAROLIGA RONDO - Ekde aŭgusto, okazas, en la sidejo de BEL, ĉiusabate, de 
la 15-a ĝis la 16h30m, paroliga rondo kie oni diskutas ĝeneralajn temojn pri la 
esperanto-movado. 


BEL-MEMBRARO/Stato je la 31/08/84 











MS M-1 M-2 DM BM Entute 
Ĝis 30/06 199 131 18 30 04 382 
En julio 13 05 0l - - 19 
En aúgust. 26 03 01 = = 30 
Ĝis 31/08 238 139 20 30 04 431 
En 1983 288 135 23 30 02 178 
DONACOJ AL BEL, EN AŬGUSTO: Ely Figueira (RJ) - Cr$ 2.000,00; Wilson P.Des- 


landes (RJ) Cr$ 180,00; Francisca Martos (SP) Cr$ 200,00; Ruy Cavalcanti de Al- 
buquerque Cr$ 760,00. Al ĉiuj, koran dankon! 


LIVERITAJ DIPLOMOJ - En julio/aŭgusto, estis liveritaj 13 diplomoj: 12 de 
la Baza Kurso kaj 01 de la Perfektiga. 


ELDONITAJ DOKUMENTOJ - en julio/aŭgusto estis eldonitaj; 87 leteroj, lO fak 
turoj, 146 enspeznotoj, 15 rembursaj enspeznotoj. =» 


Ê ALIGOJ/ABONOJ - en julio/aúgusto estis registritaj 5 aliĝoj al UEA kaj 3 abo 
noj aI EI Popola Ĉinio. 


